Juodupė
Juodupė on alev (endine linn) Leedus Rokiškise rajoonis, Juodupė valla halduskeskus. Alev asub Vyžuona jõe kaldal, merepinnast 99 meetri kõrgusel. Alevis on gümnaasium ja algkool. Tähtsaimaks ettevõtteks on villast kangast valmistav vabrik (UAB „Baltic Mills“). Vaatamisväärsuseks on aastal 1938 valminud katoliku kirik. Asula järgi on nimetatud Kunda lademe Juodupe kihistu.